COM7 ร่วม “ยิ่งใช้ยิ่งได้” หนุนยอดขายครึ่งปีหลังเพิ่ม ดันรายได้ทั้งปีโต 20%
COM7 ร่วม “ยิ่งใช้ยิ่งได้” คาดดีมานด์สินค้าไอทีขยายตัว-“Apple” ออกผลิตภัณฑ์ใหม่ หนุนยอดขายครึ่งปีหลังเพิ่ม ดันรายได้ทั้งปีโต 20%
COM7 ร่วม “ยิ่งใช้ยิ่งได้” คาดดีมานด์สินค้าไอทีขยายตัว-“Apple” ออกผลิตภัณฑ์ใหม่ หนุนยอดขายครึ่งปีหลังเพิ่ม ดันรายได้ทั้งปีโต 20%
1 ก.ค. 2564

นายสุระ คณิตทวีกุล ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 เปิดเผยว่า ในช่วงครึ่งปีหลังความต้องการสินค้าไอที โดยเฉพาะกลุ่ม work from home ที่จะยังคงอยู่ในระดับสูงภายหลังที่มีการแพร่ระบาดของโควิด-19 รอบใหม่ตั้งแต่ต้นปีที่ผ่านมา รวมไปถึงการทยอยเปิดตัวสินค้าใหม่กลุ่ม Apple สินค้า IoT และ สมาร์ทโฟน 5G กระตุ้นความต้องการซื้อในช่วงครึ่งปีหลังให้คึกคัก สอดรับมาตรการภาครัฐที่ออกมาในครั้งนี้ และคาดว่าจะสนับสนุนเป้าหมายรายได้ของบริษัทที่วางไว้ว่าจะเติบโตจากปีก่อน 20% รวมไปถึง เป้าหมายขยายสาขาในปีนี้ให้ทะลุ 1,000 สาขาเพื่อเข้าถึงลูกค้าทั่วประเทศ
ทั้งนี้ COM7 เข้าร่วม โครงการ “ยิ่งใช้ยิ่งได้” รับมาตรการเยียวยาโควิด ไฟเขียวเริ่มใช้สิทธิวันแรก 1 ก.ค.นี้ โดยผู้ที่ลงทะเบียนจะได้รับการสนับสนุนวงเงินในรูปแบบบัตรกำนัลอิเล็กทรอนิกส์ (e-Voucher) เมื่อซื้อสินค้าและบริการตามที่กำหนด เพื่อร่วมกระตุ้นการบริโภคภายในประเทศผ่านผู้มีกำลังซื้อที่เป็นฐานลูกค้าหลักให้สามารถจับจ่ายใช้สอยที่ร้านสาขาภายใต้การบริหารรวมทั้งหมดกว่า 920 สาขาทั่วประเทศที่ร้าน BaNANA , Studio7 , KingKong Phone และ BKK รวมทั้ง ร้านแอคเซสซอรี และแก็ดเจ็ต สุดทันสมัย ที่ร้าน Bb BEYOND D-BOX และร้าน B- PLAY  จะได้รับสิทธิพิเศษต่อที่ 1 รับวงเงินสนับสนุนในรูปของบัตรกำนัล e-Voucher โดยรับสิทธิ e- Voucher สะสมสูงสุดไม่เกิน 7,000 บาทต่อคนตลอดระยะเวลาโครงการ และต่อที่ 2 รับ e-Coupon ส่วนลดสูงสุดรวม 1,200 บาท